
4                                                   DR.31.3.2015                         

 

 

Datuk Chua Tee Yong:  Terima kasih atas soalan tambahan.  Sebenarnya kita 
memang memantau dari segi aliran wang masuk, inward remittance terutamanya melalui 
pemegang-pemegang lesen perkhidmatan wang kerana untuk bank kebanyakan remittance 
inward dengan izin, boleh dipantau dengan lebih senang.   

■1020 

Apa yang kita khuatiri adalah pemegang lesen perkhidmatan wang.  Akan tetapi 
dengan adanya Akta Perniagaan Perkhidmatan Wang 2011, maka kita dapat merekod 
jumlah yang masuk ini.  Kita juga dapat kenal pasti dari negara yang mana dan ini dapat 
menolong kita untuk memantau dan juga kalau boleh perlu untuk kita berkongsi maklumat 
dengan negara-negara yang lain.  Tahun 2014 inward remittance atau aliran masuk melalui 
lesen-lesen perkhidmatan kewangan ini adalah sebanyak RM980.7 juta untuk tahun 2014.  
Bank Negara sentiasa bekerjasama dengan pihak-pihak antarabangsa termasuk negara-
negara jiran jikalaulah terdapat kes-kes yang dibangkitkan oleh Yang Berhormat.  Sekian 
terima kasih. 

 

3. Dato' Wira Othman bin Abdul [Pendang] minta Perdana Menteri menyatakan:  

 

(a) apakah kerajaan sedar bahawa Malaysia mempunyai petunjuk 
ketidakadilan pembahagian kekayaan negara yang buruk di 
Asia iaitu Gini Coefficient sekadar 0.430; dan 

 (b) berapa peratus kaum bumiputera yang menduduki peratusan 
yang terkebawah.  

 

 Timbalan Menteri di Jabatan Perdana Menteri [Dato' Razali bin Ibrahim]:  
Bismillahi Rahmani Rahim, Assalamualaikum warahmatullahi wabarakatuh, salam 
sejahtera, salam 1Malaysia.  Tuan Yang di-Pertua, gambaran bahawa Malaysia mempunyai 
jurang ketidakseimbangan yang buruk di Asia adalah tidak benar.  Ia berdasarkan 
pengurangan pekali gini yang digunakan untuk mengukur jurang pendapatan daripada 
0.441 pada tahun 2009 kepada 0.431 pada tahun 2012 dan seterusnya 0.421 berdasarkan 
data awalan penyiasatan pendapatan isi rumah bagi tahun 2014.  Nilai ini adalah lebih 
rendah berbanding dengan beberapa negara Asia kalau dapat saya sebutkan seperti Jepun 
pekali gininya 0.488, Singapura – 0.478, China – 0.474.   

Manakala jika menggunakan indicator perbelanjaan pula, pekali gini negara ialah 
pada ukuran 0.337 berdasarkan penyiasatan pendapatan isi rumah 2010 yang mencatatkan 
ukuran lebih rendah berbanding dengan beberapa negara Asia yang lain seperti Indonesia 
– 0.381, Thailand – 0.394, Filipina – 0.430.  Ini menunjukkan bahawa jurang 
ketidakseimbangan berdasarkan ukuran pendapatan dan perbelanjaan di Malaysia adalah 
lebih baik berbanding dengan beberapa negara di Asia.   

Namun begitu kerajaan sedar ketidakseimbangan pendapatan masih lagi wujud.  
Oleh itu kerajaan akan terus mengambil langkah bagi mengurangkan ketidakseimbangan 
dalam merapatkan jurang tersebut dengan meningkatkan pendapatan dan kualiti hidup 
rakyat terutamanya dalam kalangan isi rumah berpendapatan 40% terendah.   

Tuan Yang di-Pertua, berdasarkan data awalan penyiasatan pendapatan dan 
perbelanjaan isi rumah 2014, sebanyak 73.3% atau 2.05 juta isi rumah bumiputera adalah 
merupakan isi rumah berpendapatan 40% terendah.  Terima kasih. 

Dato’ Wira Othman bin Abdul [Pendang]:  Terima kasih Tuan Yang di-Pertua.  
Soalan tambahan saya, pertamanya Yang Berhormat menyebutkan tentang kerajaan cuba 
untuk meningkatkan pendapatan, saya bersetuju.  Soalan saya yang pertama ialah apakah 
program-program yang akan dijalankan oleh kerajaan untuk meningkatkan pendapatan 
golongan yang terbawah hardcore poverty, golongan miskin tegar yang masih ada lagi 
dalam skala gini ini.   

Kemudian, melihat tentang pertumbuhan pertambahan pendapatan Yang 
Berhormat sebut tadi antara tahun 2009 hingga tahun 2012.  Saya lihat bahawa 40% 
kumpulan pertengahan dibandingkan dengan 40% golongan bawahan yang terendah, 



Datuk Chua Tee Yong: Terima kasih atas soalan tambahan. Sebenarnya kita memang memantau dari segi aliran wang masuk, inward remittance terutamanya melalui pemegang-pemegang lesen perkhidmatan wang kerana untuk bank kebanyakan remittance inward dengan izin, boleh dipantau dengan lebih senang. #1020 Apa yang kita khuatiri adalah pemegang lesen perkhidmatan wang. Akan tetapi dengan adanya Akta Perniagaan Perkhidmatan Wang 2011, maka kita dapat merekod jumlah yang masuk ini. Kita juga dapat kenal pasti dari negara yang mana dan ini dapat menolong kita untuk memantau dan juga kalau boleh perlu untuk kita berkongsi maklumat dengan negara-negara yang lain. Tahun 2014 inward remittance atau aliran masuk melalui lesen-lesen perkhidmatan kewangan ini adalah sebanyak RM980.7 juta untuk tahun 2014. Bank Negara sentiasa bekerjasama dengan pihak-pihak antarabangsa termasuk negara- negara jiran jikalaulah terdapat kes-kes yang dibangkitkan oleh Yang Berhormat. Sekian terima kasih. 3. Dato' Wira Othman bin Abdul [Pendang] minta Perdana Menteri menyatakan: (a) apakah kerajaan sedar bahawa Malaysia mempunyai petunjuk ketidakadilan pembahagian kekayaan negara yang buruk di Asia iaitu Gini Coefficient sekadar 0.430; dan (b) berapa peratus kaum bumiputera yang menduduki peratusan yang terkebawah. Timbalan Menteri di Jabatan Perdana Menteri [Dato' Razali bin Ibrahim]: Bismillahi Rahmani Rahim, Assalamualaikum warahmatullahi wabarakatuh, salam sejahtera, salam 1Malaysia. Tuan Yang di-Pertua, gambaran bahawa Malaysia mempunyai jurang ketidakseimbangan yang buruk di Asia adalah tidak benar. Ia berdasarkan pengurangan pekali gini yang digunakan untuk mengukur jurang pendapatan daripada 0.441 pada tahun 2009 kepada 0.431 pada tahun 2012 dan seterusnya 0.421 berdasarkan data awalan penyiasatan pendapatan isi rumah bagi tahun 2014. Nilai ini adalah lebih rendah berbanding dengan beberapa negara Asia kalau dapat saya sebutkan seperti Jepun pekali gininya 0.488, Singapura- 0.478, China- 0.474. Manakala jika menggunakan indicator perbelanjaan pula, pekali gini negara ialah pada ukuran 0.337 berdasarkan penyiasatan pendapatan isi rumah 2010 yang mencatatkan ukuran lebih rendah berbanding dengan beberapa negara Asia yang lain seperti Indonesia - 0.381, Thailand- 0.394, Filipina- 0.430. Ini menunjukkan bahawa jurang ketidakseimbangan berdasarkan ukuran pendapatan dan perbelanjaan di Malaysia adalah lebih baik berbanding dengan beberapa negara di Asia. Namun begitu kerajaan sedar ketidakseimbangan pendapatan masih lagi wujud. Oleh itu kerajaan akan terus mengambil langkah bagi mengurangkan ketidakseimbangan dalam merapatkan jurang tersebut dengan meningkatkan pendapatan dan kualiti hidup rakyat terutamanya dalam kalangan isi rumah berpendapatan 40% terendah. Tuan Yang di-Pertua, berdasarkan data awalan penyiasatan pendapatan dan perbelanjaan isi rumah 2014, sebanyak 73.3% atau 2.05 juta isi rumah bumiputera adalah merupakan isi rumah berpendapatan 40% terendah. Terima kasih. Dato' Wira Othman bin Abdul [Pendang]: Terima kasih Tuan Yang di-Pertua. Soalan tambahan saya, pertamanya Yang Berhormat menyebutkan tentang kerajaan cuba untuk meningkatkan pendapatan, saya bersetuju. Soalan saya yang pertama ialah apakah program-program yang akan dijalankan oleh kerajaan untuk meningkatkan pendapatan golongan yang terbawah hardcore poverty, golongan miskin tegar yang masih ada lagi dalam skala gini ini. Kemudian, melihat tentang pertumbuhan pertambahan pendapatan Yang Berhormat sebut tadi antara tahun 2009 hingga tahun 2012. Saya lihat bahawa 40% kumpulan pertengahan dibandingkan dengan 40% golongan bawahan yang terendah,